Fietsryer dood ná padwoede-aanval | Nuus24
Johannesburg – 'n Fietsryer het gesterf toe 'n motor hom op die Ou Vereeniging-pad in Alrode, Alberton, raakgery het, het paramedici gesê.Jeffrey Wicks, 'n woordvoerder vir Netcare 911, sê die ongeluk word vermoedelik aan padwoede gekoppel.Daar word beweer dat 'n minibustaxi die motor ná 'n woordewisseling van die pad af gedwing het. "Daarna het die motor die fietsryer getref wat van sy fiets af gegooi is."Die fietsryer was in 'n kritieke toestand toe paramedici by die toneel opgedaag het. Die man het later op die toneel gesterf.Volg Nuus24 op Twitter - SAPA